Ericu950/Stoicheia-meter-silver huggingface dataset:
ἐπειδὴ τοίνυν ὡμολόγηθ ὑπ αὐτοῦ τούτου τὸν πατέρ ἡμῶν τελευτῶντα τοσοῦτον ἀργύριον τούτων ἑκάστῳ δοῦναι , τεκμήριον οἱ δικάζοντες τότε τὰς ὁμολογίας ἐποιήσαντο ταύτας τοῦ πλήθους τῶν χρημάτων ·
ὅστις γὰρ ἀπὸ τῶν ὄντων τέτταρα τάλαντα καὶ τρισχιλίας προῖκα καὶ δωρεὰν ἔδωκεν , φανερὸν ἦν ὅτι οὐκ ἀπὸ μικρᾶς οὐσίας , ἀλλὰ πλέον ἢ διπλασίας ἧς ἐμοὶ κατέλειπεν ταῦτ ἀφεῖλεν 0 .
οὐ γὰρ ἂν ἐδόκει τὸν μὲν υἱὸν ἐμὲ πένητα βούλεσθαι καταστῆσαι , τούτους δὲ πλουσίους ὄντας ἔτι πλουσιωτέρους ποιῆσαι ἐπιθυμεῖν , ἀλλ ἕνεκα τοῦ πλήθους τῶν ἐμοὶ καταλειπομένων Θηριππίδῃ τε τὰς ἑβδομήκοντα μνᾶς καὶ Δημοφῶντι τὰ δύο τάλαντα , οὔπω μέλλοντι τῇ ἀδελφῇ τῇ ἐμῇ συνοικήσειν , καρποῦσθαι δοῦναι .
ταῦτα δὴ τὰ χρήματ οὐδαμοῦ παραδοὺς ἐφαίνετο , οὐ δ ἐλάττω μικροῖς ·
ἀλλὰ τὰ μὲν ἀνηλωκέναι , τὰ δ οὐ λαβεῖν ἔφη , τὰ δ οὐκ εἰδέναι , τὰ δὲ τὸν δεῖν ἔχειν , τὰ δ ἔνδον εἶναι , τὰ δὲ πάντα μᾶλλον ἢ ὅπου παρέδωκεν εἶχεν λέγειν 0 1 2 .
περὶ δὲ τοῦ μὴ καταλειφθῆναι τὰ χρήματ ἔνδον , βούλομαι σαφῶς ὑμῖν ἐπιδεῖξαι ψευδόμενον .
τοῦτον γὰρ τὸν λόγον καθεῖκεν , ἐπειδὴ τὰ χρήματα μὲν πολλὰ πέφηνεν ὄντα , οὐκ ἔχει δ ἐπιδεῖξαι ταῦθ ὡς ἀποδέδωκεν , ἵν ἐξ εἰκότος οὐδὲν προσῆκον ἡμῖν φανῇ κομίζεσθαι τά γ ὄντα παρ ἡμῖν .
εἰ μὲν τοίνυν ὁ πατὴρ ἠπίστει τούτοις , δῆλον ὅτι οὔ τ ἂν τ ἄλλ ἐπέτρεπεν , οὔ τ ἂν ἐκεῖν οὕτω καταλείπων αὐτοῖς ἔφραζεν 0 ·
ὥστε πόθεν ἴσασιν ;
οὐ δ ἂν τῇ μὲν μητρί μου ταῦτα φυλάττειν παρέδωκεν , αὐτὴν δὲ ταύτην ἑνὶ τῶν ἐπιτρόπων τούτῳ γυναῖκ ἠγγύησεν ·
οὐ γὰρ ἔχει λόγον , σῷσαι μὲν τὰ χρήματα δι ἐκείνης ζητεῖν , ἕνα δὲ τῶν ἀπιστουμένων ταύτης κ ἀκείνων κύριον ποιεῖν .
ἔτι δὲ τοῦτον , εἴ τι τούτων ἀληθὲς ἦν , οἴεσθ οὐκ ἂν αὐτὴν λαβεῖν δοθεῖσαν ὑπὸ τοῦ πατρός ;
ὃς τὴν μὲν προῖκ αὐτῆς ἤδη , τὰς ὀγδοήκοντα μνᾶς , ἔχων ὡς αὐτῇ συνοικήσων , τὴν Φιλωνίδου τοῦ Μελιτέως θυγατέρ ἔγημεν δι αἰσχροκερδίαν , ἵνα πρὸς αἷς εἶχεν παρ ἡμῶν , ἑτέρας ὀγδοήκοντα μνᾶς λάβοι παρ ἐκείνου ·
τεττάρων δὲ ταλάντων ἔνδον ὄντων καὶ ταῦτ ἐκείνης ἐχούσης , ὡς οὗτός φησιν , οὐκ ἂν ἡγεῖσθ αὐτὸν κ ἂν ἐπιδραμεῖν , ὥστε γενέσθαι μετ ἐκείνης αὐτῶν κύριον ;
ἢ τὴν μὲν φανερὰν οὐσίαν , ἣν καὶ ὑμῶν πολλοὶ συνῄδεσαν ὅτι κατελείφθη , μετὰ τῶν συνεπιτρόπων οὕτως αἰσχρῶς διήρπασεν , ὧν δ οὐκ ἐμέλλεθ ὑμεῖς ἔσεσθαι μάρτυρες , ἀπέσχετ ἂν ἐξὸν αὐτῷ λαβεῖν ;
οὐκ ἔστι ταῦτ , ὦ ἄνδρες δικασταί , οὐκ ἔστιν ·
ἀλλὰ τὰ μὲν χρήματα , ὅσα κατέλιπεν ὁ πατήρ , ἐκείνῃ τῇ ἡμέρᾳ κατωρύττετο , ὅτ εἰς τὰς τούτων χεῖρας ἦλθεν , οὗτος δ οὐκ ἔχων ἂν εἰπεῖν ὅπου τι τούτων ἀπέδωκεν , ἵν εὔπορος εἶναι δοκῶν μηδενὸς τύχω παρ ὑμῶν ἐλέου , τούτοις χρῆται τοῖς λόγοις .
οὐκ ἐνδέχεται δέ μοι , τῷ μάρτυρι τοῦ κινδύνου περὶ τῆς ἐπιτιμίας ὄντος , περὶ ὧν αὐτὸς ἠδίκημαι λέγειν .
ἀλλὰ βούλομαι πρόκλησιν ὑμῖν ἀναγνῶναι ·
γνώσεσθε γὰρ ἐξ αὐτῆς ἀκούσαντες , τὰ μεμαρτυρημέν ὡς ἔστιν ἀληθῆ , καὶ τὸν Μιλύαν ὅτι νῦν μὲν περὶ πάντων φησὶν ἐξαιτεῖν , τὸ δὲ πρῶτον ὑπὲρ τριάκοντα μόνον μνῶν ἐξῄτει , καὶ προσέτι ζημιοῦται κατὰ τὴν μαρτυρίαν οὐδέν .
ἐγὼ γὰρ πανταχῇ τοῦτον ἐλέγξαι βουλόμενος , καὶ τὰς τέχνας αὐτοῦ καὶ τὰς πανουργίας ἐμφανεῖς ὑμῖν καταστῆσαι πειρώμενος , ἠρόμην αὐτὸν πόσ εἴη τὰ χρήματα τὸ πλῆθος , καθ ἃ τὸν Μιλύαν ὡς συνειδότ ἐξῄτησεν ·
οὗτος δὲ ψευσάμενος περὶ πάντων ἔφησεν .
περὶ μὲν τοίνυν ἔφην ἐγώ τούτου παραδώσω σοι τὸν ἔχοντα τ ἀντίγραφα ὧν σύ με πρ οὐκαλέσω .
προομόσαντος δέ μου τὸν ἄνθρωπον ὡς ὡμολόγησας ἐλεύθερον εἶναι καὶ κατὰ Δήμωνος ἐμαρτύρησας , ἂν ἀπομόσῃς τ ἀναντία τούτων κατὰ τῆς θυγατρός , ἀφίημί σοι πάνθ ὑπὲρ ὧν ἂν ἐξαιτήσας φανῇς τὸ πρῶτον βασανιζομένου τοῦ παιδός , καὶ τοσούτῳ σοι γενέσθω τὸ τίμημ ἔλαττον ὧν ὦφλες , καθ ἃ τὸν Μιλύαν ἐξῄτησας , ἵνα μηδὲν ζημιωθῇς παρὰ τοὺς μάρτυρας .
ταῦτ ἐμοῦ προκαλεσαμένου πολλῶν παρόντων , οὐκ ἂν ἔφη ποιῆσαι .
καίτοι ὅστις αὐτὸς αὑτῷ ταῦτ ἔφυγεν δικάσαι , πῶς ὑμᾶς χρὴ τοὺς ὀμωμοκότας τούτῳ πειθομένους καταγνῶναι τῶν μαρτύρων , ἀλλ οὐ τοῦτον ἀναισχυντότατον πάντων ἀνθρώπων εἶναι νομίζειν ;
ἀλλὰ μὴν ὡς ἀληθῆ λέγω , κάλει τούτων τοὺς μάρτυρας .
οὐ τοίνυν ἐγὼ μὲν ταῦθ ἕτοιμος ἦν , οἱ δὲ μάρτυρες οὐ τὴν αὐτὴν γνώμην ἐμοὶ εἶχον , ἀλλ ἐκεῖνοι παραστησάμενοι τοὺς παῖδας , ὑπὲρ ὧν ἐμαρτύρησαν , πίστιν ἐπιθεῖναι ἠθέλησαν κατ ἐκείνων .
ὁ δ οὔ τ ἐκείνοις οὔ τ ἐμοὶ δοῦναι τὸν ὅρκον ἠξίωσεν , ἀλλ ἐπὶ λόγοις μεμηχανημένοις καὶ μάρτυσιν οὐ τ ἀληθῆ μαρτυρεῖν εἰθισμένοις τὸ πρᾶγμα καταστήσας , ἐλπίζει ῥᾳδίως ὑμᾶς ἐξαπατήσειν .
λάβ οὖν αὐτοῖς καὶ ταύτην τὴν μαρτυρίαν .
πῶς οὖν ἄν τις σαφέστερον ἐξελέγξειεν συκοφαντουμένους ἡμᾶς καὶ καταμεμαρτυρημένα τ ἀληθῆ καὶ τὴν δίκην δικαίως ὠφλημένην , ἢ τοῦτον τὸν τρόπον ἐπιδεικνύς ;
οἰκέτην τὸν τὴν μαρτυρίαν γράφοντ οὐκ ἐθελήσαντα τοῦτον βασανίζειν περὶ αὐτῶν τῶν μεμαρτυρημένων 0 ·
αἴσιον τὸν ἀδελφὸν αὐτοῦ ταῦτα μεμαρτυρηκότα , ἅ φησιν εἶναι ψευδῆ 0 ·
τοῦτον αὐτὸν τ αὐτὰ τοῖς μάρτυσιν οὓς διώκει μεμαρτυρηκότα μοι κατὰ Δήμωνος , ὄντος αὐτῷ θείου καὶ συνεπιτρόπου 0 ·
τὰς θεραπαίνας οὐκ ἐθελήσανθ ὑπὲρ τοῦ τὸν ἄνθρωπον ἐλεύθερον εἶναι βασανίζειν ·
τὴν μητέρα τὴν ἐμαυτοῦ πίστιν περὶ τούτων ἐπιθεῖναι καθ ἡμῶν ἐθέλουσαν 0 ·
τῶν ἄλλων οἰκετῶν οὐκ ἐθέλοντα τοῦτον παραλαμβάνειν οὐδένα , τῶν πάντ εἰδότων μᾶλλον ἢ Μιλύας 0 1 ·
τῶν μαρτύρων οἳ κατεμαρτύρουν χρήματ ἔχειν αὐτόν , οὐδενὶ τῶν ψευδομαρτυρίων ἐπεσκημμένον ·
τὴν διαθήκην οὐκ ἀποδόντα , οὐ δὲ τὸν οἶκον μισθώσαντα τῶν νόμων κελευόντων ·
πίστιν ἐπιθεῖναι προομνύντος ἐμοῦ καὶ τῶν μαρτύρων , ὥστ ἀφεῖσθαι τοῦτον τῶν χρημάτων καθ ἃ τὸν Μιλύαν ἐξῄτησεν , οὐκ οἰηθέντα δεῖν ;
μὰ τοὺς θεούς , ἐγὼ μὲν οὐκ ἂν ἔχοιμ ἐπιδεῖξαι ταῦτ ἀκριβέστερον ἢ τοῦτον τὸν τρόπον 0 .
οὕτω τοίνυν φανερῶς τῶν μαρτύρων καταψευδόμενος καὶ ἐκ τῶν πραγμάτων οὐδὲν ζημιούμενος καὶ τὴν δίκην δικαίως ὠφληκώς , ὅμως ἀναισχυντεῖ .
καὶ εἰ μὲν μὴ καὶ παρὰ τοῖς αὑτοῦ φίλοις καὶ παρὰ τῷ διαιτητῇ προεγνωσμένος ἀδικεῖν τούτους ἐποιεῖτο τοὺς λόγους , ἧττον ἂν ἦν ἄξιον θαυμάζειν ·
νῦν δ ἐπιτρέψαι με πείσας Ἀρχένεῳ καὶ Δρακοντίδῃ καὶ Φάνῳ τουτῳί , τῷ νῦν ὑπ αὐτοῦ φεύγοντι τῶν ψευδομαρτυρίων , τούτους μὲν ἀφῆκεν ἀκούσας αὐτῶν ὅτι , εἰ μεθ ὅρκου ταῦτα διαιτήσουσιν , καταγνώσονται τὴν ἐπιτροπήν , ἐπὶ τὸν κληρωτὸν δὲ διαιτητὴν ἐλθὼν καὶ οὐδὲν ἔχων ἀπολύσασθαι τῶν ἐγκεκλημένων ὦφλεν τὴν δίαιταν .
οἱ δικασταὶ δ ἀκούσαντες , εἰς οὓς ἐφῆκεν , τ αὐτὰ καὶ τοῖς τούτου φίλοις καὶ τῷ διαιτητῇ περὶ αὐτῶν ἔγνωσαν καὶ δέκα ταλάντων ἐτίμησαν , οὐ μὰ Δί οὐχ ὅτι τὸν Μιλύαν ὡμολόγησεν εἶναι ἐλεύθερον  τοῦτο μὲν γὰρ οὐδὲν ἦν  , ἀλλ ὅτι πεντεκαίδεκα ταλάντων οὐσίας μοι καταλειφθείσης τὸν μὲν οἶκον οὐκ ἐμίσθωσεν , δέκα δ ἔτη μετὰ τῶν συνεπιτρόπων διαχειρίσας πρὸς μὲν τὴν συμμορίαν ὑπὲρ παιδὸς ὄντος ἐμοῦ πέντε μνᾶς συνετάξατ εἰσφέρειν , ὅσονπερ Τιμόθεος ὁ Κόνωνος καὶ οἱ τὰ μέγιστα κεκτημένοι τιμήματ εἰσέφερον , χρόνον δὲ τοσοῦτον τὰ χρήματα ταῦτ ἐπιτροπεύσας , ὑπὲρ ὧν τηλικαύτην αὐτὸς εἰσφορὰν ἠξίου εἰσφέρειν , ἐμοὶ μὲν τὸ καθ αὑτὸν οὐ δ εἴκοσι μνῶν ἄξια παρέδωκεν , μετὰ δ ἐκείνων ὅλα τὰ κεφάλαια καὶ τὰς ἐπικαρπίας ἀπεστέρηκεν .
θέντες οὖν οἱ δικασταὶ τοῖς πᾶσι χρήμασιν οὐκ ἐφ ὅσῳ μισθοῦσιν τοὺς οἴκους τόκον , ἀλλ ὃς ἦν ἐλάχιστος , ηὗρον τὸ σύμπαν πλέον ἢ τριάκοντα τάλαντ αὐτοὺς ἀποστεροῦντας 0 ·
διὸ τούτῳ τῶν δέκα ταλάντων ἐτίμησαν .
περὶ πολλοῦ ποιούμενος , ὦ ἄνδρες δικασταί , μή τε πρὸς Ἄφοβόν μοι συμβῆναι τὴν γενομένην διαφορὰν μή τε τὴν νῦν οὖσαν πρὸς Ὀνήτορα τουτονί , κηδεστὴν ὄντ αὐτοῦ , πολλὰ καὶ δίκαια προκαλεσάμενος ἀμφοτέρους , οὐδενὸς ἐδυνήθην τυχεῖν τῶν μετρίων , ἀλλ ηὕρηκα πολὺ τοῦτον ἐκείνου δυσκολώτερον καὶ μᾶλλον ἄξιον ὄντα δοῦναι δίκην .
τὸν μὲν γὰρ οἰόμενος δεῖν ἐν τοῖς φίλοις διαδικάσασθαι τὰ πρὸς ἐμὲ καὶ μὴ λαβεῖν ὑμῶν πεῖραν οὐχ οἷός τ ἐγενόμην πεῖσαι ·
τοῦτον δ αὐτὸν αὑτῷ κελεύων γενέσθαι δικαστήν , ἵνα μὴ παρ ὑμῖν κινδυνεύσῃ , τοσοῦτον κατεφρονήθην , ὥστ οὐχὶ μόνον λόγου τυχεῖν οὐκ ἠξιώθην , ἀλλὰ καὶ ἐκ τῆς γῆς , ἣν Ἄφοβος ἐκέκτηθ ὅτ ὠφλίσκανέ μοι τὴν δίκην , ὑβριστικῶς ὑπ αὐτοῦ πάνυ ἐξεβλήθην .
ἐπειδὴ οὖν συναποστερεῖ τέ με τῶν ὄντων τῷ ἑαυτοῦ κηδεστῇ , πιστεύων τ εἰς ὑμᾶς εἰσελήλυθεν ταῖς αὑτοῦ παρασκευαῖς , ὑπόλοιπόν ἐστιν ἐν ὑμῖν πειρᾶσθαι παρ αὐτοῦ τῶν δικαίων τυγχάνειν .
οἶδα μὲν οὖν , ὦ ἄνδρες δικασταί , ὅτι μοι πρὸς παρασκευὰς λόγων καὶ μάρτυρας οὐ τ ἀληθῆ μαρτυρήσοντας ὁ ἀγών ἐστιν ·
ὅμως μέντοι τοσοῦτον οἶμαι διοίσειν τῷ δικαιότερα τούτου λέγειν , ὥστ εἰ καί τις ὑμῶν πρότερον τοῦτον ἡγεῖτ εἶναι μὴ πονηρόν , ἔκ γε τῶν πρὸς ἐμὲ πεπραγμένων γνώσεσθαι , ὅτι καὶ τὸν ἄλλον χρόνον ἐλάνθανεν αὐτὸν κάκιστος ὢν καὶ ἀδικώτατος ἁπάντων .
ἀποδείξω γὰρ αὐτὸν οὐ μόνον τὴν προῖκ οὐ δεδωκότα , ἧς φησι νῦν ἀποτετιμῆσθαι τὸ χωρίον , ἀλλὰ καὶ ἐξ ἀρχῆς τοῖς ἐμοῖς ἐπιβουλεύσαντα , καὶ πρὸς τούτοις τὴν μὲν γυναῖκ οὐκ ἀπολελοιπυῖαν , ὑπὲρ ἧς ἐξήγαγέ μ ἐκ ταύτης τῆς γῆς , προϊστάμενον δ ἐπ ἀποστερήσει τῶν ἐμῶν Ἀφόβου καὶ τούτους ὑπομένοντα τοὺς ἀγῶνας , οὕτω μεγάλοις τεκμηρίοις καὶ φανεροῖς ἐλέγχοις ὥσθ ὑμᾶς ἅπαντας εἴσεσθαι σαφῶς ὅτι δικαίως καὶ προσηκόντως οὗτος φεύγει ταύτην ὑπ ἐμοῦ τὴν δίκην .
ὅθεν δὲ ῥᾷστα μαθήσεσθε περὶ αὐτῶν , ἐντεῦθεν ὑμᾶς καὶ ἐγὼ πρῶτον πειράσομαι διδάσκειν .
ἐγὼ γάρ , ὦ ἄνδρες δικασταί , πολλούς τ ἄλλους Ἀθηναίων καὶ τοῦτον οὐκ ἐλάνθανον κακῶς ἐπιτροπευόμενος , ἀλλ ἦν καταφανὴς εὐθὺς ἀδικούμενος ·
τοσαῦται πραγματεῖαι καὶ λόγοι καὶ παρὰ τῷ ἄρχοντι καὶ παρὰ τοῖς ἄλλοις ἐγίγνονθ ὑπὲρ τῶν ἐμῶν .
τό τε γὰρ πλῆθος τῶν καταλειφθέντων ἦν φανερόν , ὅτι τ ἀμίσθωτον τὸν οἶκον ἐποίουν οἱ διαχειρίζοντες , ἵν αὐτοὶ τὰ χρήματα καρποῖντο , οὐκ ἄδηλον ἦν .
ὥστ ἐκ τῶν γιγνομένων οὐκ ἔσθ ὅστις οὐχ ἡγεῖτο τῶν εἰδότων δίκην με λήψεσθαι παρ αὐτῶν , ἐπειδὴ τάχιστ ἀνὴρ εἶναι δοκιμασθείην .
ἐν οἷς καὶ Τιμοκράτης καὶ Ὀνήτωρ ταύτην ἔχοντες διετέλεσαν τὴν διάνοιαν .
τεκμήριον δὲ πάντων μέγιστον 0 ·
οὗτος γὰρ ἐβουλήθη μὲν Ἀφόβῳ δοῦναι τὴν ἀδελφήν , ὁρῶν τῆς θ αὑτοῦ πατρῴας οὐσίας καὶ τῆς ἐμῆς οὐκ ὀλίγης αὐτὸν κύριον γεγενημένον , προέσθαι δὲ τὴν προῖκ οὐκ ἐπίστευσεν , ὥσπερ εἰ τὰ τῶν ἐπιτροπευόντων χρήματ ἀποτίμημα τοῖς ἐπιτροπευομένοις καθεστάναι νομίζων 0 .
ἀλλὰ τὴν μὲν ἀδελφὴν ἔδωκεν , τὴν δὲ προῖκ αὐτῷ Τιμοκράτης ἐπὶ πέντ ὀβολοῖς ὀφειλήσειν ὡμολόγησεν , ᾧ πρότερον ἡ γυνὴ συνοικοῦσ ἐτύγχανεν .
ὀφλόντος δέ μοι τὴν δίκην Ἀφόβου τῆς ἐπιτροπῆς καὶ οὐδὲν δίκαιον ποιεῖν ἐθέλοντος , διαλύειν μὲν ἡμᾶς Ὀνήτωρ οὐ δ ἐπεχείρησεν , οὐκ ἀποδεδωκὼς δὲ τὴν προῖκα , ἀλλ αὐτὸς κύριος ὤν , ὡς ἀπολελοιπυίας τῆς ἀδελφῆς καὶ δοὺς κομίσασθαι δ οὐ δυνάμενος , ἀποτιμήσασθαι φάσκων τὴν γῆν ἐξάγειν μ ἐξ αὐτῆς ἐτόλμησεν ·
τοσοῦτον καὶ ἐμοῦ καὶ ὑμῶν καὶ τῶν κειμένων νόμων κατεφρόνησεν .
καὶ τὰ μὲν γενόμενα , καὶ δι ἃ φεύγει τὴν δίκην καὶ περὶ ὧν οἴσετε τὴν ψῆφον , ταῦτ ἐστίν , ὦ ἄνδρες δικασταί ·
παρέξομαι δὲ μάρτυρας πρῶτον μὲν αὐτὸν Τιμοκράτην , ὡς ὡμολόγησεν ὀφειλήσειν τὴν προῖκα καὶ τὸν τόκον ἀπεδίδου τῆς προικὸς Ἀφόβῳ κατὰ τὰς ὁμολογίας , ἔπειθ ὡς αὐτὸς Ἄφοβος ὡμολόγει κομίζεσθαι τὸν τόκον παρὰ Τιμοκράτους .
καί μοι λαβὲ τὰς μαρτυρίας .
ἐξ ἀρχῆς μὲν τοίνυν ὁμολογεῖται μὴ δοθῆναι τὴν προῖκα μη δὲ γενέσθαι κύριον αὐτῆς Ἄφοβον .
δῆλον δὲ καὶ ἐκ τῶν εἰκότων ὅτι τούτων ἕνεχ ὧν εἴρηκα ὀφείλειν εἵλοντο μᾶλλον ἢ καταμεῖξαι τὴν προῖκ εἰς τὴν οὐσίαν τὴν Ἀφόβου τὴν οὕτω κινδυνευθήσεσθαι μέλλουσαν 0 1 .
οὔ τε γὰρ δι ἀπορίαν οἷόν τ εἰπεῖν ὡς οὐκ εὐθὺς ἀπέδοσαν  Τιμοκράτει τε γάρ ἐστιν οὐσία πλέον ἢ δέκα ταλάντων , Ὀνήτορί τε πλέον ἢ τριάκοντα , ὥστ οὐκ ἂν διὰ τοῦτό γ εἶεν οὐκ εὐθὺς δεδωκότες  οὔ τε κτήματα μὲν ἦν αὐτοῖς , ἀργύριον δ οὐκ ἔτυχεν παρόν , ἡ γυνὴ δ ἐχήρευεν , διὸ πρᾶξαι ταῦτ ἠπείχθησαν οὐχ ἅμα τὴν προῖκα διδόντες 0 1 2 ·
ἀργύριόν τε γὰρ οὗτοι δανείζουσιν ἄλλοις οὐκ ὀλίγον , συνοικοῦσάν τε ταύτην , ἀλλ οὐ χηρεύουσαν παρὰ Τιμοκράτους ἐξέδοσαν , ὥστ οὐ δ ἂν ταύτην τὴν σκῆψιν εἰκότως αὐτῶν τις ἀποδέξαιτο .
καὶ μὲν δή , ὦ ἄνδρες δικασταί , κ ἀκεῖν ἂν πάντες ὁμολογήσαιτε , ὅτι τοιοῦτον πρᾶγμα συναλλάττων ὁστισοῦν ἕλοιτ ἂν ἑτέρῳ μᾶλλον ὀφείλειν ἢ κηδεστῇ τὴν προῖκα μὴ ἀποδοῦναι 0 .
μὴ διαλυσάμενος μὲν γὰρ γίγνεται χρήστης ἄδηλος εἴ τ ἀποδώσει δικαίως εἴ τε μή , μετὰ δὲ τῆς γυναικὸς τ ἀκείνης ἀποδοὺς οἰκεῖος καὶ κηδεστής 0 1 ·
ἐν οὐδεμιᾷ γάρ ἐστιν ὑποψίᾳ τὰ δίκαια πάντα ποιήσας .
ὥσθ οὕτως τοῦ πράγματος ἔχοντος , καὶ τούτων οὐ δὲ καθ ἓν ὧν εἶπον ὀφείλειν ἀναγκασθέντων , οὐ δὲ βουληθέντων ἄν , οὐκ ἔστ εἰπεῖν ἄλλην πρόφασιν δι ἣν οὐκ ἀπέδοσαν , ἀλλ ἀνάγκη ταύτην εἶναι τὴν αἰτίαν , δι ἣν δοῦναι τὴν προῖκ οὐκ ἐπίστευσαν .
ἐγὼ τοίνυν ὁμολογουμένως οὕτω ταῦτ ἐξελέγχων , ὡς οὐ δ ὕστερον ἀπέδοσαν , οἶμαι ῥᾳδίως ἐπιδείξειν ἐξ αὐτῶν τῶν πεπραγμένων , ὥσθ ὑμῖν γενέσθαι φανερόν , ὅτι κ ἂν εἰ μὴ ἐπὶ τούτοις , ἀλλ ἐπὶ τῷ διὰ ταχέων ἀποδοῦναι τ ἀργύριον εἶχον , οὐκ ἄν ποτ ἀπέδοσαν οὐ δ ἂν προεῖντο ·
τοιαύτας ἀνάγκας εἶχεν αὐτοῖς τὸ πρᾶγμα .
δύο μὲν γάρ ἐστιν ἔτη τὰ μεταξὺ τοῦ συνοικῆσαί τε τὴν γυναῖκα καὶ φῆσαι τούτους πεποιῆσθαι τὴν ἀπόλειψιν ·
ἐγήματο μὲν γὰρ ἐπὶ Πολυζήλου ἄρχοντος σκιροφοριῶνος μηνός , ἡ δ ἀπόλειψις ἐγράφη ποσιδεῶνος μηνὸς ἐπὶ Τιμοκράτους ·
ἐγὼ δ εὐθέως μετὰ τοὺς γάμους δοκιμασθεὶς ἐνεκάλουν καὶ λόγον ἀπῄτουν , καὶ πάντων ἀποστερούμενος τὰς δίκας ἐλάγχανον ἐπὶ τοῦ αὐτοῦ ἄρχοντος .
ὁ δὴ χρόνος οὗτος ὀφειλῆσαι μὲν ἐνδέχεται κατὰ τὰς ὁμολογίας , ἀποδοῦναι δ οὐκ ἔχει πίστιν .
ὃς γὰρ διὰ ταῦτ ἐξ ἀρχῆς ὀφείλειν εἵλετο καὶ τόκον φέρειν , ἵνα μὴ κινδυνεύοι ἡ προὶξ μετὰ τῆς ἄλλης οὐσίας , πῶς οὗτος ἂν ἀπέδωκεν ἤδη τὴν δίκην φεύγοντος ;
ὃς εἰ καὶ τότ ἐπίστευσεν , τηνικαῦτ ἂν ἀπολαβεῖν ἐζήτησεν .
οὐκ ἔνεστι δήπουθεν , ὦ ἄνδρες δικασταί .
ἀλλὰ μὴν ὡς ἐγήματο μὲν ἡ γυνὴ καθ ὃν ἐγὼ λέγω χρόνον , ἀντίδικοι δ ἡμεῖς ἤδη πρὸς ἀλλήλους ἐν τῷ μεταξὺ χρόνῳ κατέστημεν , ὕστερον δ ἢ ἐγὼ τὴν δίκην ἔλαχον τὴν ἀπόλειψιν οὗτοι πρὸς τὸν ἄρχοντ ἀπεγράψαντο , λαβέ μοι καθ ἕκαστον ταύτας τὰς μαρτυρίας .
μετὰ τοίνυν τοῦτον τὸν ἄρχοντα Κηφισόδωρος , Χίων 0 .
ἐπὶ τούτων ἐνεκάλουν δοκιμασθείς , ἔλαχον δὲ τὴν δίκην ἐπὶ Τιμοκράτους .
λαβὲ ταύτην τὴν μαρτυρίαν .
ἀνάγνωθι δὲ καὶ ταύτην τὴν μαρτυρίαν .
δῆλον μὲν τοίνυν καὶ ἐκ τῶν μεμαρτυρημένων , ὅτι τὴν προῖκ οὐ δόντες , ἀλλ ἐπὶ τῷ διασῴζειν Ἀφόβῳ τὴν οὐσίαν ταῦτα τολμῶσι πράττειν 0 .
οἳ γὰρ ἐν τοσούτῳ χρόνῳ καὶ ὀφειλῆσαι καὶ ἀποδοῦναι καὶ τὴν γυναῖκ ἀπολιπεῖν καὶ οὐ κομίσασθαι καὶ τὸ χωρίον ἀποτιμήσασθαί φασιν , πῶς οὐ φανερὸν ὅτι προστάντες τοῦ πράγματος τὰ γνωσθένθ ὑφ ὑμῶν ἀποστερῆσαί με ζητοῦσιν 0 ;
ὡς δὲ καὶ ἐξ ὧν αὐτὸς οὗτος καὶ Τιμοκράτης καὶ Ἄφοβος ἀπεκρίναντο , οὐχ οἷόν τ ἀποδεδόσθαι τὴν προῖκα , ταῦτ ἤδη πειράσομαι διδάσκειν ὑμᾶς .
ἐγὼ γάρ , ὦ ἄνδρες δικασταί , τούτων ἕκαστον ἠρόμην πολλῶν ἐναντίον μαρτύρων , Ὀνήτορα μὲν καὶ Τιμοκράτην , εἴ τινες εἶεν μάρτυρες ὧν ἐναντίον τὴν προῖκ ἀπέδοσαν , αὐτὸν δ Ἄφοβον , εἴ τινες παρῆσαν ὅτ ἀπελάμβανεν .
καί μοι πάντες ἀπεκρίναντο καθ ἕκαστον , ὅτι οὐδεὶς μάρτυς παρείη , κομίζοιτο δὲ λαμβάνων καθ ὁποσονοῦν δέοιτ Ἄφοβος παρ αὐτῶν .
καίτοι τῷ τοῦθ ὑμῶν πιστόν , ὡς ταλάντου τῆς προικὸς οὔσης ἄνευ μαρτύρων Ὀνήτωρ καὶ Τιμοκράτης Ἀφόβῳ τοσοῦτον ἀργύριον ἐνεχείρισαν 0 ;
ᾧ μὴ ὅτι τοῦτον τὸν τρόπον , ἀλλ οὐ δὲ μετὰ πολλῶν μαρτύρων ἀποδιδοὺς εἰκῇ τις ἂν ἐπίστευσεν , ἵν εἴ τις γίγνοιτο διαφορά , κομίσασθαι ῥᾳδίως παρ ὑμῖν δύνηται .
μὴ γὰρ ὅτι πρὸς τοῦτον τοιοῦτον ὄντα , ἀλλ οὐ δὲ πρὸς ἄλλον οὐ δ ἂν εἷς οὐδένα τοιοῦτον συνάλλαγμα ποιούμενος ἀμαρτύρως ἂν ἔπραξεν ·
ἀλλὰ τῶν τοιούτων ἕνεκα καὶ γάμους ποιοῦμεν καὶ τοὺς ἀναγκαιοτάτους παρακαλοῦμεν , ὅτι οὐ πάρεργον , ἀλλ ἀδελφῶν καὶ θυγατέρων βίους ἐγχειρίζομεν , ὑπὲρ ὧν τὰς ἀσφαλείας μάλιστα σκοποῦμεν .
εἰκὸς τοίνυν καὶ τοῦτον , ὧνπερ ἐναντίον ὀφείλειν ὡμολόγησεν καὶ τὸν τόκον οἴσειν , τῶν αὐτῶν τούτων παρόντων διαλύσασθαι πρὸς Ἄφοβον , εἴπερ ὡς ἀληθῶς ἀπεδίδου τὴν προῖκ αὐτῷ 0 .
τοῦτον μὲν γὰρ τὸν τρόπον πράξας , ὅλου τοῦ πράγματος ἀπηλλάττετο , μόνος μόνῳ δ ἀποδιδούς , τοὺς ἐπὶ ταῖς ὁμολογίαις παραγενομένους ὡς κατ ὀφείλοντος ἂν αὑτοῦ μάρτυρας ὑπελείπετο .
νῦν τοίνυν τοὺς μὲν ὄντας οἰκείους καὶ βελτίους αὑτῶν οὐκ ἐδύναντο πεῖσαι τὴν προῖκ ἀποδεδωκέναι σφᾶς μαρτυρεῖν , ἑτέρους δ εἰ παρέχοιντο μάρτυρας μηδὲν γένει προσήκοντας , οὐκ ἂν ἡγοῦνθ ὑμᾶς αὐτοῖς πιστεύειν .
ἔτι δ ἁθρόαν μὲν φάσκοντες δεδωκέναι τὴν προῖκα , ᾔδεσαν ὅτι τοὺς ἀπενεγκόντας οἰκέτας ἐξαιτήσομεν , οὓς μὴ γεγενημένης τῆς δόσεως παραδοῦναι μὴ θέλοντες ἠλέγχοντ ἄν ·
εἰ δ αὐτοὶ μόνοι μόνῳ τοῦτον τὸν τρόπον ἀποδεδωκέναι λέγοιεν , ἐνόμιζον οὐκ ἐλεγχθήσεσθαι .
διὰ τοῦτο τοῦτον εἵλοντ ἐξ ἀνάγκης ψεύδεσθαι τὸν τρόπον 0 .
τοιαύταις τέχναις καὶ πανουργίαις , ὡς ἁπλοῖ τινὲς εἶναι δόξοντες , ἡγοῦνται ῥᾳδίως ὑμᾶς ἐξαπατήσειν , ἁπλῶς οὐ δ ἂν μικρὸν ὑπὲρ τῶν διαφερόντων , ἀλλ ὡς οἷόν τ ἀκριβέστατα πράξαντες 0 .
λαβὲ τὰς μαρτυρίας αὐτοῖς ὧν ἐναντίον ἀπεκρίναντο , καὶ ἀνάγνωθι .
φέρε δή , ὦ ἄνδρες δικασταί , καὶ τὴν γυναῖχ ὑμῖν ἀποδείξω λόγῳ μὲν ἀπολελοιπυῖαν , ἔργῳ δὲ συνοικοῦσαν Ἀφόβῳ ·
νομίζω γάρ , ἂν τοῦτ ἀκριβῶς μάθητε , μᾶλλον ὑμᾶς τούτοις μὲν ἀπιστήσειν , ἐμοὶ δ ἀδικουμένῳ τὰ δίκαια βοηθήσειν .
μάρτυρας δὲ τῶν μὲν ὑμῖν παρέξομαι , τῶν δ ἐπιδείξω μεγάλα τεκμήρια καὶ πίστεις ἱκανάς .
ἐγὼ γάρ , ὦ ἄνδρες δικασταί , μετὰ τὸ γεγράφθαι παρὰ τῷ ἄρχοντι ταύτην τὴν γυναῖκ ἀπολελοιπυῖαν καὶ τὸ φάσκειν Ὀνήτορ ἀντὶ τῆς προικὸς ἀποτετιμῆσθαι τὸ χωρίον , ὁρῶν Ἄφοβον ὁμοίως ἔχοντα καὶ γεωργοῦντα τὴν γῆν καὶ τῇ γυναικὶ συνοικοῦντα , σαφῶς ᾔδειν ὅτι λόγος ταῦτα καὶ παραγωγὴ τοῦ πράγματός ἐστιν .
βουλόμενος δ ἐμφανῆ ποιῆσαι ταῦτα πᾶσιν ὑμῖν , ἐξελέγχειν αὐτὸν ἠξίουν ἐναντίον μαρτύρων , εἰ μὴ φάσκοι ταῦθ οὕτως ἔχειν , καὶ παρεδίδουν οἰκέτην εἰς βάσανον , ὃς συνῄδει πάντ ἀκριβῶς ·
ὃν ἔλαβον κατὰ τὴν ὑπερημερίαν ἐκ τῶν Ἀφόβου .
οὗτος δ ἐμοῦ ταῦτ ἀξιώσαντος , περὶ μὲν τοῦ συνοικεῖν Ἀφόβῳ τὴν ἀδελφὴν ἔφυγε τὴν βάσανον ·
ὡς δ οὐκ ἐκεῖνος ἐγεώργει τὴν γῆν , οὐκ ἐδύνατ ἀρνηθῆναι διὰ τὴν περιφάνειαν , ἀλλὰ προσωμολόγησεν .
οὐ μόνον δ ἐκ τούτων ἦν ῥᾴδιον γνῶναι , ὅτι καὶ συνῴκει τῇ γυναικὶ καὶ τὸ χωρίον ἐκέκτητ ἔτι πρὶν γενέσθαι τὴν δίκην , ἀλλὰ καὶ ἐξ ὧν ὀφλὼν διεπράξατο περὶ αὐτῶν .
ὡς γὰρ οὐκ ἀποτετιμηκώς , ἀλλ ἐμῶν ἐσομένων κατὰ τὴν δίκην , ἃ μὲν οἷόν τ ἦν ἐξενεγκεῖν , ᾤχετο λαβών , τοὺς καρποὺς καὶ τὰ σκεύη τὰ γεωργικὰ πάντα πλὴν τῶν πιθακνῶν ·
ὃ δ οὐχ οἷόν τ ἦν ἀνελεῖν , ἐξ ἀνάγκης ὑπέλιπεν , ὥστ ἐγγενέσθαι τούτῳ νῦν αὐτῆς τῆς γῆς ἀμφισβητεῖν .
καίτοι δεινὸν τὸν μὲν λέγειν ὡς ἀπετιμήσατο τὸ χωρίον , τὸν δ ἀποτετιμηκότα φαίνεσθαι γεωργοῦντα , καὶ φάσκειν μὲν ἀπολελοιπέναι τὴν ἀδελφήν , ὑπὲρ αὐτῶν δὲ τούτων φανερὸν εἶναι φεύγοντα τοὺς ἐλέγχους , καὶ τὸν μὲν οὐ συνοικοῦντα , ὡς οὗτός φησιν , καὶ τοὺς καρποὺς καὶ τὰ ἐκ τῆς γεωργίας ἅπαντ ἐξενεγκεῖν , τὸν δ ὑπὲρ τῆς ἀπολελοιπυίας πράττοντα , ὑπὲρ ἧς ἀποτετιμῆσθαί φησι τὸ χωρίον , φαίνεσθαι μη δ ὑπὲρ ἑνὸς τούτων ἀγανακτοῦντα , ἀλλ ἡσυχίαν ἔχοντα 0 1 2 .
ταῦτ οὐ πολλὴ περιφάνει ἐστίν ;
ταῦτ οὐχ ὁμολογουμένη προστασία 0 ;
φήσειέ γ ἄν τις , εἰ διαλογίζοιτ ὀρθῶς ἕκαστ αὐτῶν .
ὡς τοίνυν ὡμολόγει μὲν ἐκεῖνον γεωργεῖν πρὶν γενέσθαι τὴν δίκην ἐμοὶ πρὸς αὐτόν , ὑπὲρ δὲ τοῦ μὴ συνοικεῖν τὴν ἀδελφὴν οὐκ ἠθέλησεν ποιήσασθαι τὴν βάσανον , ἡ δὲ γεωργία ἐξεσκευάσθη μετὰ τὴν δίκην πλὴν τῶν ἐγγείων , λαβὲ ταύτας τὰς μαρτυρίας καὶ ἀνάγνωθι .
ἐμοὶ τοίνυν τοσούτων ὑπαρχόντων τεκμηρίων , οὐχ ἥκιστ αὐτὸς ἔδειξεν Ὀνήτωρ , ὅτι οὐκ ἀληθινὴν ἐποιήσατο τὴν ἀπόλειψιν .
ᾧ γὰρ προσῆκεν χαλεπῶς φέρειν , εἰ τὴν προῖκα δούς , ὥς φησιν , ἀντ ἀργυρίου χωρίον ἀμφισβητούμενον ἀπελάμβανεν , οὗτος οὐχ ὡς διάφορος οὐ δ ὡς ἀδικούμενος , ἀλλ ὡς οἰκειότατος πάντων τὴν πρὸς ἐμὲ δίκην αὐτῷ συνηγωνίζετο 0 .
κ ἀμὲ μὲν συναποστερῆσαι μετ ἐκείνου τῶν πατρῴων ἐπεχείρησεν , καθ ὅσον αὐτὸς οἷός τ ἦν , ὑφ οὗ κακὸν οὐ δ ὁτιοῦν ἦν πεπονθώς ·
ἀφόβῳ δ , ὃν ἀλλότριον εἶναι προσῆκε νομίζειν , εἴ τι τούτων ἀληθὲς ἦν ὧν νῦν λέγουσιν , καὶ τ ἀμὰ πρὸς τοῖς ἐκείνου περιποιεῖν ἐζήτησεν .
καὶ οὐ μόνον ἐνταῦθα τοῦτ ἐποίησεν , ἀλλὰ καὶ κατεγνωσμένης ἤδη τῆς δίκης , ἀναβὰς ἐπὶ τὸ δικαστήριον ἐδεῖθ ἱκετεύων ὑπὲρ αὐτοῦ καὶ ἀντιβολῶν καὶ δάκρυσι κλάων ταλάντου τιμῆσαι , καὶ τούτου αὐτὸς ἐγίγνετ ἐγγυητής 0 .
καὶ ταῦθ ὁμολογούμενα μέν ἐστιν πολλαχόθεν  οἵ τε γὰρ ἐν τῷ δικαστηρίῳ τότε δικάζοντες καὶ τῶν ἔξωθεν παρόντων πολλοὶ συνίσασιν  , ὅμως δὲ καὶ μάρτυρας ὑμῖν παρέξομαι .
καί μοι λαβὲ ταύτην τὴν μαρτυρίαν .
ἔτι τοίνυν , ὦ ἄνδρες δικασταί , καὶ τεκμηρίῳ μεγάλῳ γνῶναι ῥᾴδιον , ὅτι τῇ ἀληθείᾳ συνῴκει καὶ οὐδέπω καὶ τήμερον ἀπολέλοιπεν 0 .
αὕτη γὰρ ἡ γυνή , πρὶν μὲν ὡς Ἄφοβον ἐλθεῖν , μίαν ἡμέραν οὐκ ἐχήρευσεν , ἀλλὰ παρὰ ζῶντος Τιμοκράτους ἐκείνῳ συνῴκησεν , νῦν δ ἐν τρισὶν ἔτεσιν ἄλλῳ συνοικοῦσ οὐδενὶ φαίνεται .
καίτοι τῷ πιστόν , ὡς τότε μέν , ἵνα μὴ χηρεύσειεν , παρ ἀνδρὸς ὡς ἄνδρ ἐβάδιζεν , νῦν δ , εἴπερ ὡς ἀληθῶς ἀπολέλοιπεν , τοσοῦτον ἂν χρόνον χηρεύουσ ἠνείχετ ἐξὸν ἄλλῳ συνοικεῖν , τοῦ τ ἀδελφοῦ κεκτημένου τοσαύτην οὐσίαν , αὐτή τε ταύτην ἔχουσα τὴν ἡλικίαν 0 1 ;
οὐκ ἔχει ταῦτ ἀλήθειαν , ὦ ἄνδρες δικασταί , πιθανήν , ἀλλὰ λόγοι ταῦτ εἰσί , συνοικεῖ δ ἡ γυνὴ φανερῶς καὶ οὐκ ἐπικρύπτεται τὸ πρᾶγμα .
παρέξομαι δ ὑμῖν Πασιφῶντος μαρτυρίαν , ὃς ἀρρωστοῦσαν αὐτὴν θεραπεύων ἑώρα παρακαθήμενον Ἄφοβον ἐπὶ τούτου τοῦ ἄρχοντος , ἤδη τούτῳ ταυτησὶ τῆς δίκης εἰληγμένης .
καί μοι λαβὲ τὴν Πασιφῶντος μαρτυρίαν .
ἐγὼ τοίνυν εἰδώς , ὦ ἄνδρες δικασταί , καὶ μετὰ τὴν δίκην τοῦτον εὐθὺς ἀποδεδεγμένον τὰ ἐκ τῆς οἰκίας τῆς Ἀφόβου χρήματα , καὶ κύριον τῶν τ ἐκείνου καὶ τῶν ἐμῶν ἁπάντων γεγενημένον , καὶ συνοικοῦσαν τὴν γυναῖκα σαφῶς ἐπιστάμενος , τρεῖς θεραπαίνας ἐξῄτησ αὐτόν , αἳ συνοικοῦσάν τε τὴν γυναῖκ ᾔδεσαν καὶ τὰ χρήμαθ ὅτι παρὰ τούτοις ἦν , ἵνα μὴ λόγοι μόνον , ἀλλὰ καὶ βάσανοι περὶ αὐτῶν γίγνοιντο .
οὗτος δ ἐμοῦ προκαλεσαμένου ταῦτα , καὶ πάντων τῶν παρόντων δίκαια λέγειν μ ἀποφηναμένων , οὐκ ἠθέλησεν εἰς τοῦτο τ ἀκριβὲς καταφυγεῖν , ἀλλ ὥσπερ ἑτέρων τινῶν ὄντων περὶ τῶν τοιούτων σαφεστέρων ἐλέγχων ἢ βασάνων καὶ μαρτυριῶν , οὔ τε μάρτυρας παρεχόμενος τὴν προῖχ ὡς ἀπέδωκεν , οὔ τ εἰς βάσανον ἐκδιδοὺς τὰς συνειδυίας περὶ τοῦ μὴ συνοικεῖν τὴν ἀδελφήν , ὅτι ταῦτ ἠξίουν , ὑβριστικῶς πάνυ καὶ προπηλακιστικῶς οὐκ εἴα μ αὑτῷ διαλέγεσθαι .
τούτου γένοιτ ἄν τις σχετλιώτερος ἄνθρωπος , ἢ μᾶλλον ἑκὼν τὰ δίκαι ἀγνοεῖν προσποιούμενος 0 ;
λαβὲ δ αὐτὴν τὴν πρόκλησιν καὶ ἀνάγνωθι .
ὑμεῖς τοίνυν καὶ ἰδίᾳ καὶ δημοσίᾳ βάσανον ἀκριβεστάτην πασῶν πίστεων νομίζετε , καὶ ὅπου ἂν δοῦλοι καὶ ἐλεύθεροι παραγένωνται , δέῃ δ εὑρεθῆναι τὸ ζητούμενον , οὐ χρῆσθε ταῖς τῶν ἐλευθέρων μαρτυρίαις , ἀλλὰ τοὺς δούλους βασανίζοντες , οὕτω ζητεῖτε τὴν ἀλήθειαν εὑρεῖν .
εἰκότως , ὦ ἄνδρες δικασταί 0 ·
τῶν μὲν γὰρ μαρτυρησάντων ἤδη τινὲς οὐ τ ἀληθῆ μαρτυρῆσαι ἔδοξαν ·
τῶν δὲ βασανισθέντων οὐδένες πώποτ ἐξηλέγχθησαν , ὡς οὐκ ἀληθῆ τὰ ἐκ τῆς βασάνου εἶπον .
οὗτος δὲ τηλικαῦτα δίκαια φυγὼν καὶ σαφεῖς οὕτω καὶ μεγάλους ἐλέγχους παραλιπών , Ἄφοβον παρεχόμενος μάρτυρα καὶ Τιμοκράτην , τὸν μὲν ὡς ἀπέδωκε τὴν προῖκα , τὸν δ ὡς ἀπείληφεν , ἀξιώσει πιστεύεσθαι παρ ὑμῖν , ἀμάρτυρον τὴν πρὸς τούτους πρᾶξιν γεγενῆσθαι προσποιούμενος ·
τοσαύτην ὑμῶν εὐήθειαν κατέγνωκεν .
ὅτι μὲν τοίνυν οὔ τ ἀληθῆ οὔ τ ἀληθείᾳ ἐοικότα λέξουσιν , καὶ ἐκ τοῦ ἐξ ἀρχῆς αὐτοὺς ὁμολογεῖν τὴν προῖκα μὴ δοῦναι , καὶ ἐκ τοῦ πάλιν ἄνευ μαρτύρων ἀποδεδωκέναι φάσκειν , καὶ ἐκ τοῦ τὸν χρόνον μὴ ἐγχωρεῖν ἀμφισβητουμένης ἤδη τῆς οὐσίας ἀποδοῦναι τ ἀργύριον , καὶ ἐκ τῶν ἄλλων ἁπάντων ἱκανῶς ἀποδεδεῖχθαι νομίζω .
ὃ παρέλιπον ἐν τῷ προτέρῳ λόγῳ τεκμήριον , οὐδενὸς τῶν εἰρημένων ἔλαττον , τοῦ μὴ δεδωκέναι τὴν προῖκα τούτους Ἀφόβῳ , τοῦτο πρῶτον εἰπών , μετὰ τοῦτο καὶ περὶ ὧν οὗτος ἔψευσται πρὸς ὑμᾶς ἐξελέγχειν αὐτὸν πειράσομαι .
οὗτος γάρ , ὦ ἄνδρες δικασταί , τὸ πρῶτον ὅτε τῶν Ἀφόβου διενοεῖτ ἀμφισβητεῖν , οὐχὶ τάλαντον ἔφη τὴν προῖκα , ὥσπερ νυνί , ἀλλ ὀγδοήκοντα μνᾶς δεδωκέναι , καὶ τίθησιν ὅρους ἐπὶ μὲν τὴν οἰκίαν δισχιλίων , ἐπὶ δὲ τὸ χωρίον ταλάντου , βουλόμενος μὴ μόνον τοῦτο , ἀλλὰ κ ἀκείνην διασῴζειν αὐτῷ 0 .
γενομένης δέ μοι τῆς δίκης πρὸς αὐτόν , ἰδὼν ὡς διάκεισθ ὑμεῖς πρὸς τοὺς λίαν ἀναιδῶς ἀδικοῦντας , ἔννους γίγνεται , καὶ δεινὰ πάσχειν ἡγήσατο δόξειν ἐμὲ τοσούτων χρημάτων ἀπεστερημένον , εἰ μη δ ὁτιοῦν ἕξοιμι τῶν Ἀφόβου λαβεῖν τοῦ τ ἄμ ἔχοντος , ἀλλ ὑπὸ τούτου κωλυόμενος φανερὸς γενήσομαι .
τοὺς ὅρους ἀπὸ τῆς οἰκίας ἀφαιρεῖ , καὶ τάλαντον μόνον εἶναι τὴν προῖκά φησιν , ἐν ᾧ τὸ χωρίον ἀποτετιμῆσθαι 0 .
καίτοι δῆλον ὅτι τοὺς ἐπὶ τῆς οἰκίας ὅρους εἰ δικαίως ἔθηκεν καὶ ὄντως ἀληθεῖς , δικαίως καὶ τοὺς ἐπὶ τοῦ χωρίου τέθηκεν 0 ·
εἰ δ εὐθὺς ἀδικεῖν βουλόμενος ψευδεῖς ἔθηκεν ἐκείνους , εἰκὸς καὶ τούτους οὐκ ἀληθεῖς ὑπάρχειν 0 .
τοῦτο τοίνυν οὐκ ἐξ ὧν ἐγὼ δεδήλωκα λόγων δεῖ σκοπεῖν , ἀλλ ἐξ ὧν αὐτὸς οὗτος διεπράξατο ·
οὐ δ ὑφ ἑνὸς γὰρ ἀναγκασθεὶς ἀνθρώπων αὐτὸς ἀνεῖλεν τοὺς ὅρους , ἔργῳ φανερὸν ποιήσας ὅτι ψεύδεται .
καὶ ταῦθ ὡς ἀληθῆ λέγω , τὸ μὲν χωρίον καὶ νῦν οὗτός φησιν ἀποτετιμῆσθαι ταλάντου , τὴν δ οἰκίαν ὡς προσωρίσατο δισχιλίων καὶ πάλιν τοὺς ὅρους ἀνεῖλεν γενομένης τῆς δίκης , τοὺς εἰδότας ὑμῖν μάρτυρας παρέξομαι .
καί μοι λαβὲ τὴν μαρτυρίαν .
δῆλον τοίνυν ὅτι δισχιλίων μὲν ὡρισμένος τὴν οἰκίαν , ταλάντου δὲ τὸ χωρίον , ὡς ὀγδοήκοντα μνᾶς δεδωκὼς ἔμελλεν ἀμφισβητήσειν 0 1 .
μεῖζον οὖν ἄν τι γένοιτο τεκμήριον ὑμῖν τοῦ μηδὲν ἀληθὲς νῦν λέγειν τοῦτον ἢ εἰ φανείη μὴ τ αὐτὰ λέγων τοῖς ἐξ ἀρχῆς περὶ τῶν αὐτῶν 0 ;
ἐμοὶ μὲν γὰρ οὐδὲν ἂν δοκεῖ τούτου μεῖζον εὑρεθῆναι .
σκέψασθε τοίνυν τὴν ἀναίδειαν , ὃς ἐν ὑμῖν ἐτόλμησεν εἰπεῖν , ὡς οὐκ ἀποστερεῖ μ ὅσῳ πλείονος ἄξιόν ἐστι ταλάντου , καὶ ταῦτ αὐτὸς τιμήσας οὐκ ἄξιον εἶναι πλείονος .